June | 2014 | Pixie se Pad
June 19, 2014 / nadinecvanstaden	/ 8 Comments
Ek voel soms soos “master of none” as dit kom by my stokperdjies. Ek put vreugde daaruit om kreatief te wees en iets mooi te skep. Maar ek is nie altyd te “vreugdevol” as ek die resultaat sien nie! My lys stokperdjies sluit in –
* kostuumjuwele maak
* fiksie skryf
* kaartjies ontwerp
Snaaks genoeg het ek hierdie week ‘n nuwe stokperdjie begin. Decoupage op glas. Ek het visies gehad van hoe hierdie stokperdjie ‘n moontlike besigheid kan word waar mense sal bontstaan om my glasborde te kan besit. Maar die eindprodukte is ook nie heeltemal so uniek as wat ek gedink het nie. Maar ten minste het ek nou ‘n hele klomp mooi versierde konfyt en mayonnaise bottels in die huis!
Dag 2185 – 2196 – Toe hou ons partytjie
June 12, 2014 / nadinecvanstaden	/ 3 Comments
Manlief het verlede week 40 geword. En oor die naweek het ons partytjie gehou. En kyk – partytjies reël is mos my sielskos. ‘n Informele spitbraai saam-rugby-en-bier het ontpop in ‘n driegang om-die-gedekte-tafel ete met goeie rooiwyn.
Ons tema was Hollywood sterre. Die twee tafels was gedek met swart tafeldoeke en groot, silwer sterre oor gestrooi. Swart, silwer en rooi helium ballonne het gewapper aan ‘n silwer blinkertjie hoed en rooi roosknoppe in glas vase en rooi kerse het die prentjie afgerond. Ek het die mooiste (al moet ek dan nou self so sê) naamkaartjies gemaak en op die laaste minuut besluit om spyskaarte ook te maak. Dit het my nogal laat dink aan matriek Huishoudkunde prakties! Waar was die dae…..
In elk geval. Toe Manlief teen die spitbraai idee besluit het ek vinnig voorgestel dat ek iemand sal soek om die kos te maak. Want decor en dinge mooi laat lyk is my forté. Selfs met matriek huishoudkunde het ek nie naastenby bevoeg gevoel om ‘n drie-gang maaltyd op te tower vir 12 honger gaste nie! Die spyskaart het bestaan uit ‘n mielie en patat sop, hoofgereg was beesstert en hoenderkerrie en vir nagegereg was daar die heerlikste pavlova wat net eenvoudig gesmelt het in mens se mond.
Die gaste moes aantrek soos hulle gunsteling Hollywood karakters. Ek was so trots op ons vriende dat hulle so lekker saamgespeel het met die tema! Daar was onder andere Shrek, Zorro, Jessi van Toy Story en Maria van Sound of Music. Die kindertjies het net so lekker saam gespeel en soos julle kan dink was daar ‘n hele paar Spiderman gesiggies wat in die tuin rondgehardloop het! Ek het nagmerries gehad van modderige voetjies regdeur my huis, maar gelukkig het die koue front hulle nie van die springkasteel af gehou nie! En toe hulle eers klaar ge-hotdogs het, het ons ‘n fliek aangesit en tien kindertjies het stroopsoet onder warm komberse gesit en kyk na Frozen. En ons “movie stars” het lekker gesit en lag en kuier. Teen tienuur het ons gaste een-vir-een huiswaarts gekeer. Al wat oorgebly het van my mooi versierde tafels was pap helium ballonne en halwe glase wyn. Maar dit was ‘n heerlike aand!
Die volgende dag het Manlief goed olik gevoel. Nie eers hy weet hoeveel brandy’s en coke’s hy die vorige aand gehad het nie. En vonkelwyn tussen-in gegooi? Nou ja, dink maar vir julleself. “Ek gaan nooit weer drink nie”, was sy belofte aan homself. Laat oggend eers het hy sy geskenke begin oopmaak.
En wat was meeste van die geskenke? Duur bottels whiskey en rooi wyne!
Uitdaging – Boeke
June 1, 2014 / nadinecvanstaden	/ 5 Comments
Solank as wat ek kan onthou was ek mal oor boeke. Voor ek self kon lees kon ek nie genoeg kry van stories nie. Ek dink deel daarvan was omdat dit ‘n geleentheid was vir my om tyd saam met my ma te spandeer. Sy het altyd vir my so mooi stem gehad. In latere jare het Trompie en Saartjie en Swart Kat gevolg en in my tienerjare Ettie Bierman en Ena Murray. Ek het gefantasieer oor ‘n vlienier of ‘n dokter wat my voete onder my sou kom uitskop! In Engeland was dit minimum ‘n boek ‘n week, want ek het ‘n 20 minute treinrit gehad werk toe in die oggende en weer 20 minute terug huis toe in die middae. En in die tyd wat ek so desperaat gesoek het vir werk, was die biblioteek die plek waar ek baie van my ure gespandeer het. Die reuk, die atmosfeer, die stilte – daar was net iets wat my gekalmeer het.
Hierdie is my boekrak tans. Dit het so swaar geword dat ek boeke moes begin uithaal. My gunsteling skrywers is tans Karin Brynard, Martina Cole, Tony Park, Lesley Pearse, om maar ‘n paar te noem. Intussen het ek ook ‘n Gobii reader gekry vir my verjaarsdag, maar hieraan raak ek nog gewoond. Die punt is – EK IS LIEF VIR BOEKE!!!
Dag 3214-3238 – Wanneer oukei nie meer genoeg is April 26, 2019
Dag 3038 – 3213 Berge, angs en ooraktiewe breinselle March 25, 2019
Dag 3037 – Onskuld verlore vir ontelbaarheid September 27, 2018
The “young and the restless” September 27, 2018
Life is not fair July 26, 2018
Toortsie on Dag 3214-3238 – Wanneer…
nadinecvanstaden on Dag 3214-3238 – Wanneer…
perdebytjie on Dag 3214-3238 – Wanneer…
rondomtaliedraai on Dag 3214-3238 – Wanneer…
nadinecvanstaden on Dag 3038 – 3213 Berge, angs en…
Tannie Frannie on Dag 3038 – 3213 Berge, angs en…
rondomtaliedraai on Dag 3038 – 3213 Berge, angs en…
HesterLeyNel on Dag 3038 – 3213 Berge, angs en…
Archives Select Month April 2019 March 2019 September 2018 July 2018 May 2018 February 2018 June 2017 May 2017 February 2017 January 2017 October 2016 September 2016 August 2016 July 2016 May 2016 April 2016 March 2016 January 2016 November 2015 October 2015 July 2015 September 2014 August 2014 July 2014 June 2014 May 2014
Dag 3214-3238 – Wanneer oukei nie meer genoeg is
Dag 3038 – 3213 Berge, angs en ooraktiewe breinselle
Dag 3037 – Onskuld verlore vir ontelbaarheid
The “young and the restless”